laion/Wikipedia-Exotic huggingface dataset:
אוואלד פון קלייסט

פאול לודוויג אוואלד פון קלייסט (בגרמנית: Paul Ludwig Ewald von Kleist;‏ 8 באוגוסט 1881 – 13 בנובמבר 1954) היה גנרל-פלדמרשל גרמני ששירת בוורמאכט במהלך מלחמת העולם השנייה, ומת בעודו בשבי ברית המועצות. קלייסט נולד בבראונפלס למשפחה אריסטוקרטית. הוא קיבל חינוך צבאי ושירת כמפקד גדוד במלחמת העולם הראשונה. לאחר המלחמה שירת כמפקד דיוויזיית הפרשים ה-2 בין השנים 1932 ל-1934, ובאוקטובר 1934 מונה למפקד הקורפוס ה-8. בשנת 1938 הועבר קלייסט למסלול פרישה לאחר פרשת בלומברג-פריטש, אך נקרא מחדש לשירות פעיל בשנת 1939 עם פרוץ מלחמת העולם השנייה. במהלך המערכה בפולין, פיקד קלייסט על הקורפוס ה-22. במהלך המערכה על צרפת פיקד קלייסט על "פאנצרגרופה פון קלייסט" יחידת שריון עצמאית כמעט, המורכבת משני קורפוסים שתפקידה היה לבצע את המבקע הדרומי דרך יער הארדנים אל מעבר לנהר המאס לסדאן ומשם אל תעלת למאנש, מבקע שכונה "איבחת מגל", וביצועו איפשר לכתר את עיקר הצבא הצרפתי, וחיל המשלוח הבריטי על אדמת בלגיה. קלייסט שפיקד על אחד ממפקדי השריון המוכשרים ביותר בוורמאכט, היינץ גודריאן, חשש במהלך המערכה מהתקדמותם המהירה של הטנקים מערבה, והורה לגודריאן לעצור את התנופה מערבה לאחר צליחת המאס. גודריאן סירב לפקודה זו. קלייסט הורה על פיטוריו של גודריאן, אך התערבות הדרג העליון של הוורמאכט, ומפקד קבוצת הארמיות לה היה כפוף קלייסט, גרד פון רונדשטט, איפשרה את המשך ההתקדמות מערבה, ונתנה לגודריאן את חופש הפעולה שאיפשר את המשך המבצע. באפריל 1941 פיקד קלייסט על "קבוצת הפאנצר הראשונה" שכללה שני קורפוסים משוריינים, שהובילו את הפלישה ליוגוסלביה ויוון. גם במבצע ברברוסה פיקד קלייסט על קבוצת הפאנצר הראשונה כחלק מ"קבוצת ארמיות דרום". בשנת 1942 מונה למפקד "קבוצת ארמיות A", שנשלחה אל הקווקז והייתה במרכז הקרב על קווקז, שמטרתו היה לתפוס את שדות הנפט החשובים באזור. בשנת 1943 קיבל דרגת גנרל-פלדמרשל לאור הצלחה בפינוי הכוח הגרמני מהאזור. במרץ 1944 הודח מתפקידו על ידי היטלר, לאחר שהורה, בניגוד לפקודות היטלר על נסיגת הארמייה השמינית שהייתה תחת פיקודו, מחשש כי תושמד על ידי הצבא האדום במסגרת מבצע דנייפר-קרפטי. קלייסט נתפס על ידי צבא ארצות הברית ב-1945. בספטמבר 1946 הוסגר ליוגוסלביה, שם באוגוסט 1948 נידון ל-15 שנות של עבודות פרך בגין פשעי מלחמה. במרץ 1949 הוא הועבר לברית המועצות, שם נשפט שוב ובפברואר 1952 נידון ל-25 שנות מאסר בעוון פשעי מלחמה. הוא מת בכלא בעיר ולדימיר בשנת 1954, והיה לקצין הצבא הגרמני הבכיר ביותר שמת בעודו בשבי הסובייטי. מדיה וקבצים בנושא אוואלד פון קלייסט בוויקישיתוף אוואלד פון קלייסט באתר lexikon-der-wehrmacht בגרמנית biography/Paul-Ludwig-Ewald-von-Kleist אוואלד פון קלייסט, באתר אנציקלופדיה בריטניקה (באנגלית) אוואלד פון קלייסט, באתר "Find a Grave" (באנגלית)
ארנסט בוש

ארנסט וילהלם ברנהרד בוש (בגרמנית: Ernst Wilhelm Bernhard Busch;‏ 6 ביולי 1885 – 17 ביולי 1945) היה גנרל-פלדמרשל גרמני במהלך מלחמת העולם השנייה. בוש נולד ב-6 ביולי 1885 באסן וקיבל חינוך צבאי. הוא גויס לצבא האימפריה הגרמנית ב-1904 והצטרף לרגימנט הרגלים ה-13 (וסטפאליה ה-1 - הרוארט פון ביטנפלד). בתחילת מלחמת העולם הראשונה הוא הוביל את הפלוגה ה-11 ברגימנט הרגלים ה-56 (וסטפאליה ה-7 - פוגל פון פלקנשטיין), וב-27 בינואר 1915 הועלה לדרגת האופטמן. ביוני 1916 הוא מונה למפקד הגדוד ה-2 ברגימנט הרגלים ה-56, וב-4 באוקטובר 1918 הוא מנע פריצת דרך של האויב במהלך קרב בשמפאן, ועל כך זכה בעיטור פור לה מריט. כמו כן הוענקו לו במהלך המלחמה גם עיטורי צלב הברזל דרגה ראשונה ושנייה. לאחר המלחמה נותר בוש ברייכסווהר כאיש צבא הקבע, ומונה לאחראי על התעבורה בצבא ב-1924, וב-1 באפריל 1924 הועלה לדרגת מיור. ב-1 בפברואר 1930 הועלה לדרגת אוברסט לוטננט ומונה למפקד הגדוד ה-3 ברגימנט הרגלים ה-9 (הפרוסי), וב-1 בינואר 1932 הוא מונה למפקד רגימנט הרגלים ה-9 (הפרוסי). ב-1 בדצמבר 1932 הוא הועלה לדרגת אוברסט, וב-1 באוקטובר 1935 הועלה לדרגת גנרל מיור. ב-15 באוקטובר 1935 מונה למפקד הדיוויזיה ה-23, וב-1 באוקטובר 1937 הועלה לדרגת גנרל לוטננט. ב-4 בפברואר 1938 בעקבות עמידתו לצד היטלר בפרשת בלומברג-פריטש הוא הועלה לדרגת גנרל חיל הרגלים ומונה למפקד הקורפוס ה-8. במהלך הפלישה לפולין ב-1939 שירת תחת הגנרל וילהלם ליסט, ובמהלך השנה שלאחריה הוביל את הארמייה ה-16 במהלך המערכה על צרפת. בשל הצטיינותו בפיקוד על הארמייה קיבל מהיטלר ב-26 במאי 1940 את צלב האבירים של צלב הברזל. בוש השתתף במבצע ברברוסה בראש הארמייה ה-16, ולקח חלק במערכת דמיאנסק וכן במצור על לנינגרד, בו הדף בהצלחה התקפות נגד של הצבא האדום. בשל כך קודם לדרגת גנרל-פלדמרשל ב-1 בפברואר 1943, וב-1 באוגוסט אותה שנה הוענק לו תוספת עלי אלון לעיטור צלב האבירים של צלב הברזל. בשנים 1943 ו-1944 פיקד על קבוצת ארמיות מרכז, אך לאחר תבוסתו של הוורמאכט במבצע בגרטיון ביוני 1944 פוטר על ידי היטלר והוחלף בגנרל-פלדמרשל ולטר מודל. במרץ 1945 נקרא שוב לשירות והועמד בראש קבוצת ארמיות H. ביחד עם ארמיית הצנחנים הראשונה של קורט שטודנט ניסה לבלום את התקדמותו של הפילדמרשל מונטגומרי אל תוך גרמניה. הוא נכנע למונטגומרי ב-3 במאי 1945 ונלקח לשבי במחנה אלדרשוט באנגליה. הוא מת שם ב-17 ביולי 1945 מתעוקת לב, ממנה סבל בימיו האחרונים. גופתו נטמנה בבית העלמין הגרמני בסטפורדשייר. החזית המזרחית במלחמת העולם השנייה מדיה וקבצים בנושא ארנסט בוש בוויקישיתוף ארנסט בוש באתר lexikon-der-wehrmacht (בגרמנית)
הדר (פירושונים)

האם התכוונתם ל... הדרים – עצים ירוקי עד, מניבי פרי הדר (כוכב) – הכוכב השני בבהירותו בקבוצת הכוכבים קנטאור הדר (הוצאת ספרים) – הוצאת ספרים הקשורה לתנועה הרוויזיוניסטית אישים הדר (אנ') – המלך האחרון משמונת מלכי אדום במקרא. אילה הדר – אלופת ישראל בשחייה, אחותה הצעירה של מירב הדר יוסף הדר – מלחין ישראלי יעל הדר – שחקנית תיאטרון, קולנוע וטלוויזיה ישראלית יעקב הדר (פפר) - אלוף-משנה בצה"ל, מפקד חטיבה 4 במלחמת יום הכיפורים מירב הדר – אלופה ושיאנית ישראל בשחייה, אחותה הבוגרת של אילה הדר מרים הדר – מלכת היופי של ישראל לשנת 1958, דוגמנית, עורכת דין ועיתונאית. משה הדר – עיתונאי, עורך, תסריטאי ואיש פרסום, אחד מוותיקי חיל האוויר הישראלי וממעצבי תדמיתו ניב הדר – מרצה העוסק בחשיפת שרלטנים העוסקים לכאורה בקבלה עמוס הדר – מזכ"ל תנועת המושבים וחבר הכנסת לשעבר צבי הדר – הפרקליט הצבאי הראשי בשנים 1968-1973 צביקה הדר – קומיקאי, סאטיריקן, שחקן ומנחה טלוויזיה ישראלי שחר הדר – פזמונאית, משוררת וכותבת ישראלית מקומות הדר גנים-עמישב – שכונה הממוקמת בחלק הדרום מזרחי של פתח תקווה הדר הכרמל – אחת מהשכונות הוותיקות של חיפה ורובע-מגורים מרכזי בעיר הדר בית"ר הדר השרון – הייתה מועצה אזורית באזור השרון הדר יוסף – שכונה בצפון-מזרח העיר תל אביב, מצפון לנחל הירקון הדר עליון או רמת הדר – שכונה בהדר הכרמל שבחיפה, הגובלת בכרמל מרכזי הדר עם – מושב בעמק חפר ליד העיר נתניה השייך למועצה אזורית עמק חפר בית המעצר הדרים – בית סוהר בשרון בית הדר – בית המשרדים הראשון שנבנה בתל אביב בת הדר – יישוב קהילתי כפרי באזור הדרום ליד העיר אשקלון השייך למועצה אזורית חוף אשקלון גנות הדר – יישוב באזור השרון ליד צומת השרון השייך למועצה אזורית לב השרון גני הדר – יישוב קהילתי באזור שפלת יהודה ליד העיר רחובות השייך למועצה אזורית גזר כפר הדר – אחת מארבע המושבות המרכיבות את הוד השרון רמת הדר – אחת מארבע המושבות המרכיבות את הוד השרון אישים ששמם הפרטי הוא הדר אדר (פירושונים)
מחלת החיתולית הכפית

מחלת החיתולית הכפית (מוכר מאוד בשם דורבן באנגלית: Plantar fasciitis) היא מצב בו ישנם כאבים בעקב כף הרגל ברקמת החיתולית הכפית (plantar fascia) המחברת את עצמות כף הרגל ועוטפת את השרירים במקום. כאבים אלו מופיעים בזמן דריכה והליכה, והסובלים מהתופעה מדווחים על הכאב בעיקר בבוקר בקימה מהמיטה או אחרי פעילות פיזית. עוצמת הכאב נעה מבינונית עד קשה ויכולה להגיע עד כדי קושי ניכר בהליכה ואף צליעה. ללא טיפול מתאים הבעיה עלולה להפוך כרונית ולגרום לפגיעה תפקודית משמעותית. האבחון מתבצע בדרך כלל על פי האנמנזה וכן באמצעות מישוש האזור ועריכת צילום רנטגן למרות שניתן לראות בחלק מהמקרים זיז גרמי בולט שהתפתח בעצם העקב אין זו הסיבה לכאב. הכאב נובע מדלקת בגידים ופציעות ברקמה. הרופא עשוי להשתמש גם בבדיקות הדמיה אחרות כמו MRI או אולטרה סאונד. הגישה הנפוצה מסבירה את התופעה כהיווצרות דלקת מקומית ברקמה העמוקה בכף הרגל. ישנה גישה נוספת השוללת זאת וסוברת כי אין עדות לקיומה של דלקת באזור, ומסבירה תופעה זו כמצב של תהליך ניווני ברקמת כף הרגל הנגרם כתוצאה מעומס יתר על האזור. גישה אחרת טוענת כי התופעה נובעת עקב מתחים ולחצים רגשיים. הגורמים לתופעה נובעים בשל אחד או יותר מהמקרים הבאים: עודף משקל, שהיה ממושכת בעמידה, פעילות אינטנסיבית בעמידה, שינוי מכה ישירה, מבנה לא תקין של כף הרגל (רגל שטוחה, קשת גבוהה, פנייה כלפי פנים), חוסר איזון שרירי ועוד. באופן כללי התופעה נגרמת מעומס יתר על כף הרגל ובייחוד על רקמת החיתולית הכפית (plantar fascia). מנוחה, הפחתת משקל, הפחתת הפעילות בזמן הטיפול, הגמשה ומתיחות לשרירים הרלוונטיים, חיזוקי שרירים, חבישה מיוחדת להפחתת העומס, סד לילה (night splint), מדרסים מיוחדים, קומפרסים קרים, לגלגל את כפות הרגליים על כדור טניס בזמן ישיבה, במקרים חמורים של התופעה ניתן להקל על המטופל בעזרת משככי כאבים והזרקות של סטרואידים לאזור. במקרים קשים אף יותר מתבצע ניתוח כירורגי שבו מנתקים חלקית את הרצועה מהעקב ולעיתים אף כורתים חלק קטן ממנה. מדיה וקבצים בנושא מחלת החיתולית הכפית בוויקישיתוף דורבן באתר "אינפומד" (אורכב 12.03.2005 בארכיון Wayback Machine). Plantar fasciitis: Exercises to relieve pain(הקישור אינו פעיל) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארנבאים

ארנבאים (שם מדעי: Lagomorpha) היא סדרת יונקים הדומים מאוד למכרסמים, אשר עד הזמן האחרון נכללו באותה סדרה. כיום רואים אותם כסדרה נפרדת, הכוללת את הארנבים, הארנבות והפיקות. הארנבאים הם שוכני קרקע, ותפוצת רובם באזורים הצפוניים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מבנה הלסתות של הארנבת כולל שתי שיניים חותכות קטנות מאחורי החותכות העליונות. 2 מלתעות בלסת העליונה ו-2 בתחתונה. כל השיניים בעלות גידול מתמיד. תנועת הלסת התחתונה לרוחב ולאורך. הגולגולת ספוגית והחך הגרמי קצר מאוד. ברגליים הקדמיות 5 אצבעות וברגליים האחוריות ישנו בסיס חזק של כף החזק המסתיימת ב-4 אצבעות. הזנב קצר ועגלגל אצל כל המינים. סוג ללא מקור Eurolagus - נכחד סוג ללא מקור Hsiuannania - נכחד סוג ללא מקור Hypsimylus - נכחד סוג ללא מקור Lushilagus - נכחד סוג ללא מקור Shamolagus - נכחד משפחה ארנביים (Leporidae) סוג ומין יחיד ארנבת אסמית (Caprolagus hispidus) סוג ארנבת (Lepus) סוג ארנבת אדומה (Pronolagus) סוג ארנב ננסי הולנדי (Netherland Dwarf rabbit) סוג ומין יחיד ארנב ננסי (Brachylagus idahoensis) סוג ומין יחיד ארנב הנהרות (Bunolagus monticularis) סוג ארנב מפוספס (Nesolagus) סוג ומין יחיד ארנבון מצוי (Oryctolagus cuniculus) סוג ומין יחיד ארנב אממי (Pentalagus furnessi) סוג ומין יחיד ארנב אוגנדי (Poelagus marjorita) סוג ומין יחיד ארנבון געשי (Romerolagus diazi) סוג ארנבון יער (Sylvilagus) משפחה פיקתיים (ochotonidae) סוג פיקה (Ochotona) משפחה פרולאגוסיים (Prolagidae) - נכחדה סוג פרולאגוס (Prolagus) פיקה אמריקאית ארנבת הערבה ארנבת אירופאית - המין הגדול ביותר בסדרה ארנבון מצוי Ochotona roylei Sylvilagus palustris מכרסמים ארנבים מדיה וקבצים בנושא ארנבאים בוויקישיתוף ארנבאים, באתר ITIS (באנגלית) ארנבאים, באתר NCBI (באנגלית) ארנבאים, באתר Animal Diversity Web (באנגלית) ארנבאים, באתר האנציקלופדיה של החיים (באנגלית) ארנבאים, באתר GBIF (באנגלית) ארנבאים, באתר אנציקלופדיה בריטניקה (באנגלית)
אוכלי חרקים

אוכלי חרקים (שם מדעי: Eulipotyphla; לשעבר Insectivora ו-Soricomoprha) היא סדרת יונקים פרימיטיביים, הכוללת יותר מ-70 סוגים בארבע משפחות. הם קיבלו את שמם עקב מזונם העיקרי מחרקים. עם זאת המינים הגדולים יכולים לגבור גם על חולייתנים קטנים וחלקם יאכלו גם פירות. אוכלי החרקים הם יצורים קטנים, הולכי-כפות בהן חמש אצבעות. שיניהם בעלות חודים, ניזונים בעיקר מחרקים וזוחלים, והם חופרים קינים באדמה. לאחר היריון קצר בן עשרות ימים הם ממליטים במאורה גורים אחדים חסרי ישע. תפוצתם היא בכל העולם, חוץ מאוסטרליה. המין הגדול בסדרה הוא סולנודון קובני (Solenodon cubanus) ששוקל עד 1 ק"ג. הקטן ביותר בסדרה הוא גם הקטן ביונקים (לאחר עטלף הדבורה) - חדף זעיר (Suncus etruscus) ששוקל עד 2.1 גרם. משפחות החפרפזיים (Chrysochloridae) והטנרקיים (Tenrecidae), עברו יחד לסדרת הטנרקאים (Afrosoricida) ומשפחת חדפי הפיל (Macroscelididae) עברו לסדרות עצמאיות, כולם בקבוצת אפרותריה הקרובה לפילים. משפחת חדפי העצים או הטופיות (Tupaiidae) ומשפחת הגלשניים (Cynocephalidae) עברו לסדרות עצמאיות, שניהם מקבוצת אאוארכונטוגליריים הקרובה לקופים. משפחה Nyctitheriidae - נכחדה. משפחה Amphilemuridae - נכחדה. משפחה סולנודוניים (solenodontidae) סוג סולנודון (Solenodon) ובו שני מינים. משפחה נזופונטיים (Nesophontidae) - נכחדה. משפחה קיפודיים (Erinaceidae), ובה 12 סוגים. בעבר השתייכו לסדרה עצמאית. תת-משפחה קיפודים אמיתיים (Erinaceinae) תת-משפחה קיפודים שעירים (Galericinae) משפחה חדפיים (Soricidae), ובה עשרים ואחד סוגים. תת-משפחה Crocidurinae תת-משפחה Myosoricinae תת-משפחה Soricinae משפחה חפרפרתיים (Talpidae), ובה שבעה-עשר סוגים. תת-משפחה חפרפרות (Talpinae) תת-משפחה חפרפרות אמריקניות (Scalopinae) תת-משפחה Uropsilinae מדיה וקבצים בנושא אוכלי חרקים בוויקישיתוף אוכלי חרקים, באתר NCBI (באנגלית)
גאורג פון קיכלר

גאורג קרל פרידריך וילהלם פון קיכלר (בגרמנית: Georg Karl Friedrich Wilhelm von Küchler; ‏30 במאי 1881 – 25 במאי 1968) היה גנרל-פלדמרשל גרמני בזמן מלחמת העולם השנייה. קיכלר נולד ב-30 במאי 1881 בטירת פיליפסרוהה ליד הנאו שבגרמניה, למשפחה בעלת מסורת צבאית. בשנת 1900 התגייס לצבא הקיסרות הגרמנית והצטרף לרגימנט הארטילריה ה-25 (הדוכסות הגדולה של הסן ה-1). במלחמת העולם הראשונה שירת בהצטיינות כמפקד סוללת תותחים, וזכה בצלב הברזל מדרגה ראשונה. לאחר מכן, ב-1916 היה לקצין מטה בדיוויזיה ה-206, ולאחר מכן שירת כקצין מטה בדיוויזיית המילואים ה-9. לאחר התבוסה הגרמנית במלחמת העולם הראשונה השתתף במאבקים באזור הבלטי כמפקד דיוויזיית "קורלנד" של הפרייקור. לאחר פירוקם של הפרייקור, ב-1919 קיכלר נותר כאיש צבא הקבע ברייכסווהר במיוחד בתפקידי חינוך והדרכה. לאחר עליית המפלגה הנאצית לשלטון, היה קיכלר מקורב לשלטון החדש, וזכה לקידום, בשנת 1934 מונה למפקד הדיוויזיה ה-1, ובשנת 1937 מונה למפקד הקורפוס ה-1. במרץ 1939 היה מפקד הכוחות הגרמנים שהשתלטו על עיר הנמל העצמאית ממל. עם פרוץ מלחמת העולם השנייה, בספטמבר 1939 היה קיכלר מפקדה של הארמייה השלישית, שכבשה את העיר החופשית דנציג. לאחר מכן מונה למפקד אזור ההגנה של מזרח פרוסיה. בשנת 1940 פיקד קיכלר על הארמייה ה-18 הגרמנית שכבשה את הולנד, והמשיכה במסעה לכיבוש בלגיה. הארמייה הביסה את הצבא הבלגי, כבשה את אנטוורפן והמשיכה אל תוך צרפת. על אף שלא הצליח למנוע את פינויו של כוח המשלוח הבריטי בדנקרק במבצע דינמו, הצטיינותו בתפקיד זה הביאה לקידומו לדרגת גנרל אוברסט. במבצע ברברוסה הייתה הארמייה ה-18 חלק מקבוצת ארמיות צפון שהוביל גנרלפלדמרשל וילהלם פון לב. קיכלר נע עם הארמייה שלו לכיוון לנינגרד, והיה חלק מהכוחות שביצעו את המצור על לנינגרד. בינואר 1942 הוחלף לב בקיכלר על ידי היטלר שקיווה שקיכלר, שהיה נאצי קנאי, יצליח יותר מלב שנכשל בכיבוש לנינגרד ובהכנעתה במצור. קיכלר פיקד על קבוצת ארמיות צפון עד ינואר 1944, ונכשל בניסיונו להכניע את לנינגרד. הוא הידק את המצור והפגיז את העיר מרחוק בארטילריה כבדה. באפריל 1942 קודם לדרגת גנרל-פלדמרשל. בינואר 1944 פרצו כוחות הצבא האדום את המצור, וקיכלר ביקש מהיטלר כי הלה יורה לו על נסיגה על מנת להציל את קבוצת הארמיות שלו. בתגובה פוטר על ידי היטלר. לאחר מלחמת העולם השנייה נעצר קיכלר על ידי כוחות ארצות הברית, ונשפט ב"משפט הפיקוד העליון" במשפטי נירנברג ב-1948. הוא נדון לעשרים שנות מאסר בפועל על ביצוע פשעי מלחמה ופשעים כנגד האנושות, שכללו את ביצוע פקודת הקומיסר, והנחלתה לחייליו הלוחמים בחזית. קיכלר שהה בכלא שמונה שנים בטרם שוחרר ב-1953 בשל בריאות לקויה. הוא מת בגרמיש-פרטנקירכן ב-25 במאי 1968. מדיה וקבצים בנושא גאורג פון קיכלר בוויקישיתוף גאורג פון קיכלר באתר lexikon-der-wehrmacht (בגרמנית) הודחו המרשלים הגרמניים קיכלר וקלוגה, המשקיף, 14 במרץ 1944
בנו של האדם

"בנו של האדם" (בצרפתית: Le Fils de l'homme) הוא אחד מציוריו המפורסמים של רנה מגריט. זהו ציור שמן על בד, שגודלו 116 × 89 ס"מ, וצויר בשנת 1964. בתמונה דמות של אדם החובש כובע באולר ולבוש חליפה, כפי הנראה פורטרט עצמי. ברקע מופיעה חומת באר (לפי גובהה) וכן ים כחול. אלא שאת פניה של הדמות, שהם לכאורה הדבר העיקרי בציור, מסתיר תפוח ירוק ועסיסי, הצף מול פניו של האדם וקורא בכך תיגר על כוח המשיכה. התפוח מצויר במרכז הפנים, ומסתיר את רובן (פרט לעין שמאל) ועשוי להיחוות גם כחלק אינטגרלי מפניה של הדמות. תמונת "בנו של האדם" שייכת לסוגת הסוריאליזם הווריסטי – שהוא סוריאליזם פיגורטיבי העושה שימוש בדימויים הלקוחים מן המציאות כדי ליצור יצורי כלאיים. כלומר, צירוף חלקי דימויים חסרי הקשר למכלול משותף אחד. כל דימוי בנפרד מוכר מהמציאות היומיומית, אך צירופם יחד יוצר מציאות חדשה שהיא מעל למציאות הקיימת. היוצרים המזוהים עם סגנון זה, מלבד רנה מגריט, הם סלבדור דאלי ומקס ארנסט. בציור מייצג מגריט את הפן האשלייתי של המציאות. יצירה זו מעלה פרדוקסים רבים בנוגע למשמעות סמליות התפוח בקונוטציה זו. התפוח מסמל את הדעת בסיפור גן העדן, וניתן לשאול האם הדעת היא חלק אינטגרלי מהאדם או שהיא "צפה" בנפרד ממנו, או האם הדעת מונעת מהאדם מלראות את המציאות והאמת כמו שהן. בגידת הדימויים מאיר טרוסמן, סימבוליקה של פירות באמנות, 29.1.07
ברנס

ברנס (Burns, Brenes ו-Byrnes) הוא שם משפחה. האם התכוונתם ל... אדוארד ברנס – שחקן, מפיק במאי ותסריטאי אמריקאי אוליב אן ברנס – סופרת אמריקאית אידסון לואי מילרד ברנס – גנרל ודיפלומט קנדי, אשר שימש כראש מטה משקיפי האו"ם בישראל ג'ורג' ברנס – שחקן וקומיקאי יהודי שפעל בארצות הברית ג'יימס פרנסיס ברנס – איש ציבור אמריקאי. מאנשי סודו של נשיא ארצות הברית פרנקלין דלאנו רוזוולט דריילון ברנס – כדורסלן אמריקאי הארייט ברנס – אמנית ומעצבת אמריקאית ויליאם ברנס – דיפלומט אמריקאי המכהן כתת-מזכירת המדינה האמריקאי לירון ברנס – שחקן ומדבב ישראלי נרי ברנס – אתלט קוסטה ריקני עמוס ברנס – הורשע בהרשעה שנויה במחלוקת ברצח רחל הלר בשנת 1976, נשפט למאסר עולם וזוכה בשנת 2002 לאחר משפט חוזר פיטר ברנס (אנ') – זמר בריטי, סולן להקת "חי או מת" (אנ') קן ברנס – במאי סרטים תיעודיים אמריקאי קתרין ברנס – שחקנית אמריקאית רוברט ברנס – משורר סקוטי בארנס ברנז
בשורות אפוקריפיות

בשורות אפוקריפיות הן כל ספרי הבשורה אודות חיי ישו וסיעתו שלא נכללו בתוך הקאנון הנוצרי המאוגד בברית החדשה. מוכרים לפחות 45 ספרי בשורה אפוקריפיים כאלה. לפני חתימת הקאנון הנוצרי על ידי אבות הכנסייה, רבים מהם היו מקובלים על זרמים שונים בנצרות הקדומה, שהוקעו כמינים. לא כל פלג בנצרות מסכים על הכללתו של חיבור מסוים בקאנון או באפוקריפה. המונח "אפוקריפה" (אנ') בא מיוונית (ἀπόκρυφα) ומתייחס לכתבים "גנוזים". כתבים אלה נחשבים לעיתים קרובות כשימושיים מבחינה תאולוגית, אך לא כספרים אשר חוברו בהשראה אלוהית. ניתן לחלק את הבשורות האפוקריפיות למספר סוגים: בשורות "ינקות" (כלומר, כאלה המתארות את הינקות והילדות של ישו); בשורות "יהודיות-נוצריות" (כלומר, כאלו שחוברו בכתות יהודיות-נוצריות); בשורות המספקות אלטרנטיבה לבשורות הקאנוניות מבחינת המידע שהן מתארות; בשורות המתעדות היגדים של ישו; ובשורות המתארות את הפסיון של ישו. בנוסף, קיימות בשורות הרמוניות, המנסות לאחד את כל העדויות על ישו למקור אחד. בין הבשורות האפוקריפיות: הבשורה על פי יעקב: חוברה ככל הנראה במאה ה-2 ונחשבת לאחת מ"בשורות הינקות" החשובות ביותר מבחינה היסטורית-מחקרית. הבשורה על פי יעקב משמשת כבסיס לבשורות ינקות אחרות, כמו בשורת הינקות על פי תומאס (אין לבלבלה עם "הבשורה על פי תומאס"); הבשורה על פי מתי-כביכול; בשורת הינקות הערבית; סיפורו של יוסף הנגר; חיי יוחנן המטביל. הבשורה על פי פטרוס (אנ'): בשורה זו משתייכת לתת-הקבוצה של בשורות הפסיון של ישו. היא חוברה, כפי הנראה, באמצע המאה ה-2, ולא נכנסה לקנון משום שנחשבה כדברי כפירה, וזאת מכמה סיבות הקשורות בתיאור השבוע האחרון בחייו של ישו. בבשורה זו נטען כי לאחר קימתו לתחייה, גופו של ישו רק נראה היה כגוף ממשי, ולא היה באמת כזה. טענה זו סותרת את עיקרי הדת הנוצרית, הקובעת כי תחייתו של ישו הייתה גשמית. החוקרים תמימי דעים למדי כי לא פטרוס עצמו חיבר את הבשורה, על אף התייחסויות בגוף ראשון שנועדו ליצור רושם זה. עותק מהבשורה, שנוצר במאה ה-8 ואשר נשמר בקברו של נזיר מצרי, התגלה בשנת 1886 בידי הארכאולוג אורבין בוריאנט (Bouriant). בגלל דחיית הגנוסטיקה, חלק מן החוקרים סוברים כי בשורות בעלות נופך גנוסטי אינן יכולות להיחשב כחלק מן האפוקריפה, שכן הן אינן נחשבות ל"שימושיות" מבחינה תאולוגית על ידי הכנסיות בימינו. בין בשורות אלו ניתן למנות את: הבשורה של יהודה: עותק בן המאה ה-3 מבשורה זו נתגלה בשנות ה-70 של המאה ה-20 במערה במדבר אל-מיניא שבמצרים, ופורסם ברבים ב-2006. תוכנה של הבשורה סותר את הכתוב ביתר הבשורות בברית החדשה בנוגע למעורבותו של יהודה איש-קריות בהסגרתו של ישו לרומאים. בניגוד לשאר הבשורות, זאת מספרת שישו הורה במפורש ליהודה איש קריות להסגיר אותו לרומאים. בכך היא מטהרת את יהודה איש קריות מהתדמית השלילית שדבקה בו, המתארת אותו כסמל הבוגדנות. הבשורה על פי מריה (אנ'): עותק מבשורה זו, בן המאה ה-2 או המאה ה-3, המיוחסת למריה מגדלנה, התגלה בסוף המאה ה-19. חלק ניכר מבשורה זו מכיל דיאלוג בו השליחים מבקשים ומקבלים הנחיות ממריה מגדלנה. קיימת מחלוקת אם ניתן להכליל את החיבור כ"בשורה אפוקריפית", או שהוא ספר שאינו עוסק ישירות בישו, בשליחים וביסודות הנצרות כספרי הבשורה. איגרת אתנסיוס מדיה וקבצים בנושא בשורות אפוקריפיות בוויקישיתוף
טרמפ (פירושונים)

האם התכוונתם ל... טרמפ – סוג של תחבורה, בו מקבל נוסע הסעה מאדם אחר טרמפ (תוכנית רדיו) – תוכנית רדיו בהנחיית דורי בן זאב טרמפ רויאל – ספר מסע של רוברט היינליין סופרטרמפ – (Supertramp פירוש השם: זונת צמרת) - להקת רוק-פופ ורוק מתקדם טראמפ (פירושונים)
ארתור, נסיך ויילס

ארתור, נסיך ויילס (באנגלית: Arthur, Prince of Wales;‏ 19 או 20 בספטמבר 1486 - 2 באפריל 1502) היה בנו הבכור של המלך הנרי השביעי ושל רעייתו, המלכה אליזבת מיורק (בתו של אדוארד הרביעי), ויורש העצר של אנגליה. ארתור מת לפני שירש את כס המלוכה, ולאחר מות אביו, המלך, ירש אותו אחיו הצעיר הנרי, שהפך להנרי השמיני. כבר מלידה נשא בתואר דוכס קורנוול. ב-29 בנובמבר 1489 קיבל גם את התארים נסיך ויילס ורוזן צ'סטר. ארתור נולד בווינצ'סטר. לכך חשיבות רבה, שכן במסגרת מאמציו לחזק את הלגיטימציה לטענה שלו לכתר אנגליה, הנרי השביעי טען כי הוא צאצא של קדוולדר ושל מלכי בריטניה הקדומים. וינצ'סטר זוהתה כמיקומה של קמלוט. אביו גם קרא לו ארתור על שמו של המלך ארתור האגדי. ארתור הוטבל לנצרות בקתדרלת וינצ'סטר והוכרז באותו אירוע כאביר במסדר האמבט. סנדקיו היו תומאס סטנלי, רוזן דרבי, וויליאם פיצלאן, רוזן ארונדל וג'ון דה ויר, רוזן אוקספורד. סבתו, אליזבת וודוויל, ודודתו, ססילי מיורק, שימשו אף הן כסנדקיות והחזיקו אותו במהלך הטקס. לא ברור אם היה תינוק בריא: חלק מבני התקופה מתארים אותו כ"מלא חיים ומרץ" ופרנסיס בייקון כותב כי ארתור "נולד בחודש השמיני" אך היה חזק וכשיר. ישנם היסטוריונים הטוענים כי הוא היה חלש במהלך כל חייו, ובריאות רעועה זו הובילה גם למותו. בגיל שנתיים שודך לנישואין עם הנסיכה הספרדית קתרין מאראגון. הם נישאו בנובמבר 1501 ועברו לטירת לדלו בגבול אנגליה-ויילס. כבר בחודש אפריל שלאחר נישואיהם הוא נפטר מקדחת. אלמנתו נישאה לאחיו, הנרי. מדיה וקבצים בנושא ארתור, נסיך ויילס בוויקישיתוף ארתור, נסיך ויילס, באתר "Find a Grave" (באנגלית)
עדי קוזלובסקי

עדי קוזלובסקי (נולדה ב-28 באוגוסט 1980) היא שחקנית ומדבבת ישראלית. קוזלובסקי גדלה בקריית חיים. את שירותה בצה"ל, בשנים 1998–2000, עשתה בלהקת חיל האוויר. קוזלובסקי בוגרת בית הספר למשחק "בית צבי" ובשנת 2001, זכתה במלגת קרן התרבות אמריקה-ישראל ע"ש שרת למשחק. קוזלובסקי דיבבה בעברית (מעל 100 סרטים) ובאנגלית, בסרטים וסדרות רבים, הופיעה במחזות זמר רבים השתתפה בהפקה המוזיקלית "ווקה פיפל" וכיכבה איתם בתפקיד אלטה בכל רחבי העולם. נכון ל-2023, היא המנהלת האמנותית שלהם בניו יורק כמו כן, שיחקה בהצגות ילדים שונות. נשואה לדניאל ריס. אחיה הוא השחקן והמדבב אריאל קוזלובסקי. "אוליבר!" "קאטס" "היפה והחיה" "סיפורי נרניה: האריה, המכשפה וארון הבגדים" "האסופית" "נסיך האגדות" "שיער" "יוסף וכתונת הפסים" 2007 - "אבניו קיו" "מרי פופינס" - מרי פופינס "כוורת בסרט" - וונסה "הפיל שרצה להיות הכי" - פילון, דמויות שונות "החמישייה הסודית" - השוטרת סטאבלפילד "המחליפים" - טאטסומי "תנין, נימוסים כבר למדת?" "מלחמת הכוכבים: מלחמת המשובטים" - אסוקה טאנו "ג'ונגל סיטי" - בריג'יט "אלרגי למפלצות" "קים פוסיבול" - קים פוסיבל "בנות הים פיצ'י פיצ'י פיץ'" - קארן, קוקו, ניקולה "טינקרבל", "טינקרבל והאוצר האבוד" ו"טינקרבל והסוד הקסום" - אירידסה "ג'ימי קול" "הארי פוטר ומסדר עוף החול" ו"הארי פוטר והנסיך חצוי-הדם" - בלטריקס לסטריינג' "מגלים עם דורה" ו"רוץ, דייגו, רוץ!" - בוטס "עידן הקרח 3: עלייתם של הדינוזאורים" "חיים בזרם" "צ'יקן ליטל" "פיניאס ופרב", "פיניאס ופרב מארחים" ו"פיניאס ופרב הסרט: המסע אל היקום המקביל" - קנדיס "בי הגדולה מכולם!" "משפחת דובינשטיין" - אמא דוב ודמויות שונות "ארתור 3: מלחמת שני העולמות" "שרק השלישי" - רפונזל "הטירה הנעה" - לטי "צ'ארלי בממלכת השוקולד - מרת בורגארד "מועדון החברים של מיקי מאוס", "הסרטים המצוירים של מיני" ו"מיקי מאוס" - דייזי דאק (2009 - 2014) "מכושפת" - ננסי טרמיין "מפלצות נגד חייזרים" - קייטי "אנימליה" - ריני הקרנפה "בובספוג: הסרט" - הנסיכה מינדי "גנוב על הירח" - גברת האטי "המסע של דספרו" - מיגרי סאו - המשרתת של הנסיכה פיא "אגדת טרזן" - המלכה לה, טרזן הילד ודמויות שונות "נני מקפי" - אוונג'לין "מסביב לעולם ב-50 שנה" - ריטה "האריה מארץ עוץ" - קרוליין וכוכבית "מסביב לעולם עם פליקס" - פליקס עדי קוזלובסקי, סרטונים בערוץ היוטיוב עדי קוזלובסקי, במיזם "אישים" לתיעוד היצירה הישראלית עדי קוזלובסקי, במסד הנתונים הקולנועיים IMDb (באנגלית) עדי קוזלובסקי, באתר "אידיבי", מאגר הידע העברי לקולנוע ישראלי ועולמי עדי קוזלובסקי, באתר Discogs (באנגלית) AdiKozlo.com - אתר האינטרנט של קוזלובסקי עדי קוזלובסקי, באתר מיכל מגן עדי קוזלובסקי, במיזם "אישים" לתיעוד היצירה הישראלית מיס Cast Me, באתר עדי קוזלובסקי האסופית - הילדה שכולם רוצים לאמץ המחזמר 2004, סרטון באתר יוטיוב (אורך: 1:20:27)